पाएं अपने शहर की ताज़ा ख़बरें और फ्री ई-पेपरडाउनलोड करें
मोहाली। पंजाब के गांवों की डिस्पेंसरियों में रूरल हैल्थ फार्मासिस्ट, वैट नरी फार्मासिस्ट एवं दर्जा चार कर्मचारियों की ओर से काम किया जा रहा है लेकिन उनकी कई मांगों प्रति सरकार की ओर से कोई ध्यान नहीं दिए जाने से वे आजकल अपनी मांगों को लेकर संघर्ष कर रहे है। कर्मचारियों की ओर से गांवों की डिस्पेंसरियों को बंद कर अपनी मांगों को लेकर इन कर्मचारियों की ओर से डीसी कार्यालय के बाहर पिछले दो दिनों से धरना दिया जा रहा है। रूरल हैल्थ, वैट नरी फार्मासिस्ट यूनियन एवं दर्जा चार यूनियन सदस्यों की ओर से कहा गया कि पिछले कई सालों से मामूली वेतन पर काम किया जा रहा है। सरकार की ओर से उनकी ओर ध्यान नहीं दिया जा रहा है।
उन्होंने बताया कि साल 2005 में रूरल डॉक्टरों को स्थायी कर दिया गया , परंतु उन्हें स्टॉप गेप अरेंजमेंट के तहत 7 हजार रुपए वेतन पर कांट्रेक्टर पर रखा गया। उन्होंने बताया कि इस कांट्रेक्टर में लगातार 6 महीने की बढ़ोतरी की जा रही है लेकिन स्थायी करने की ओर सरकार की ओर से किसी तरह का कोई प्रावधान नहीं किया जा रहा हे। धरने पर बैठे लोगों का कहना है कि सरकार की ओर से जबतक उन्हें स्थायी करने के लिए कोई ठोस नीति नहीं बनाई जाती और उनका पे- स्केल नहीं दिया जाता तब तक वे अनिश्चित समय तक ग्रामीण डिस्पेंसरियों का पूरी तरह से बॉयकाट किया जाएगा। यूनियन सदस्यों तरनजीत सिंह, बरिंदर सिंह और नरिंदर सिंह ने कहा कि रोजाना जिला परिषद एवं हैडक्वार्टर पर अपनी मांगों को लेकर सदस्यों की ओर से सुबह 8.00 बजे से 2.00 बजे तक शांति मयी तरीके से धरना दिया जाएगा। बुधवार को बैठे यूनियन सदस्यों में कई महिलाएं अपने बच्चों के साथ पहुंची हुई थी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn